# Kitöltési útmutató a származási bizonyítványhoz

**Kitöltés nyelve:** az Európai Unió bármely hivatalos nyelve, vagy bármely más nyelv *(Szükség esetén a kibocsátó a bizonyítványról magyar nyelvű fordítást kérhet.)*

**Kitöltés módja:** gépírással

A származási garnitúra 3 példányból áll:

***Eredeti****/Original* – az importőr ország / a származási bizonyítványt előíró számára

***Másolat****/Copy* – az exportőr példánya, szükség esetén több példányban is kiállítható

***Kérelem*** – a kibocsátó területi kamara példánya

A származási garnitúra mindhárom példányát az 1-7. rovatokban azonos módon, az exportszámla adataival összhangban, az alábbiak szerint kell kitölteni:

###### rovat

**Exportőr, feladó neve és címe**

* + amennyiben nem az export számla szerinti exportőr kerül az 1. rovatba, hanem az exportőr képviselője, a beszállítója, a megbízottja, stb., az alábbi hivatkozás használható: *…* (képviselő, meghatalmazott) *on behalf of …* (a számlán feltüntetett exportőr)
	+ a származási bizonyítvány hitelesítését minden esetben belföldi személy kérelmezheti, a külföldi személy, mint exportőr meghatalmazása alapján

###### rovat

**Címzett neve, címe, rendeltetési ország kötelező**

* + ha a címzett nem a számlán feltüntetett cím, az alábbi hivatkozás használható:

*To the order of …* (a számla szerinti külföldi vevő), *for despatch to …* (a külföldi átvevő neve, címe)

* + a pályázatokhoz, az exporthitel finanszírozáshoz kiállított bizonyítványok esetében ebben a rovatban a pályázat kiíróját, esetleg a pályázat számát, a bank nevét kell feltüntetni

###### rovat

**Származási ország**

* a származási bizonyítványon a származási ország egyértelmű meghatározása a legfontosabb; a származási ország megnevezésénél kerülni kell a rövidítések használatát
* több országból származó szállítmány esetén minden származási országot meg kell nevezni
* helyhiány esetén a származási ország feltüntethető a 6. rovatban is, minden tétel mellett, a következő hivatkozással a 3. rovatban: *as shown in Box 6*

**Európai uniós származás esetén** a származási bizonyítványon az alábbi megnevezések tüntethetők fel**:**

* European Union
* European Union/tagország
* csak az adott konkrét EU tagállam is feltüntethető, az export szükségessége szerint (pl. Szaúd-Arábia, Mexikó, USA célországok megkövetelik a származási ország konkrét megnevezését)

**Harmadik országbeli származás esetén** az adott harmadik ország nevét kell beírni.

###### rovat

**Szállítás módja, szállítóeszköz**

1. ***rovat***

**Megjegyzések**

Például:

* + hivatkozás a pótalkatrészekre => *essential spare parts/machinery’s standard equipment to certificate No. … issued on …*
	+ hivatkozás a visszamenőleges hatállyal történő kiadásra => *issued retrospectively; date of export: …*
	+ hivatkozás a pótlólagos kiadásra => *This certificate cancels and replaces certificate No. … issued on …*
	+ hivatkozás arra, ha az export előtt a finanszírozási szerződéshez készült a bizonyítvány => exportcélú előzetes igazolás
	+ egyéb az adott ügyletre vonatkozó, fontos pótbejegyzés (importengedély száma, akkreditív száma, stb.)

###### rovat

**Tételszám, csomagok száma, fajtája, jelölése, árumegnevezés**

* minden árufajtát külön tételszámmal kell jelölni
* szokványos, kereskedelmi árumegnevezés alkalmazandó (nem használható csak a márkanév, gyűjtőnév, általános megnevezés)
* helyhiány esetén: az exportőr által aláírt számla, rakomány-jegyzék, vagy árulista csatolandó a származási bizonyítványhoz, illetve a 6. rovatban hivatkozni szükséges erre a csatolmányra, annak számára, azonosítójára, a következő szöveggel:

*According to the attached invoice / packing list number … dated …*

Csatolmány esetén hitelesítendő a csatolmány is, valamint a csatolmányon is szükséges hivatkozás a származási bizonyítványra. Amennyiben az árufelsorolást a csatolmány tartalmazza, a bizonyítvány a csatolmány nélkül nem érvényes.

* az üresen maradt részt át kell húzni (az utolsó bejegyzést egy vízszintes vonallal kell aláhúzni, a fennmaradó üres részt pedig ferde vonallal kell áthúzni). A rovatba új sorok ezt követően már nem vihetők fel.

###### rovat

**Mennyiség**

* mennyiségi egység megjelölése
* metrikus rendszer
* súly esetén a bruttó és nettó súly egyértelmű megjelölése, mindkettő használata esetén ezek egyértelmű megkülönböztetése

###### rovat

###### EREDETI/ORIGINAL és MÁSOLAT/COPY példányok

Az ellenőrzést követően a kamara tölti ki!

***KÉRELEM példány***

* nyilatkozni kell arról, hogy az árut a kérelmező egy **Magyarország területén lévő saját üzemében,** vagy **egy másik üzemben** gyártották
* a kérelmező neve nyomtatott betűkkel, a kiállítás helye és dátuma, továbbá cégszerű aláírás szükséges

###### rovat

###### KÉRELEM példány

Akkor kell kitölteni, ha a származási bizonyítvány hitelesítését kérelmező nem azonos az exportőrrel.

A származási bizonyítvány minden rovatánál törekedni kell az egyértelmű, világos, rövid, pozitív megfogalmazásra. A származási bizonyítványt a hozzá tartozó export számlával és a származás alátámasztására benyújtandó, egyéb dokumentumokkal összhangban kell kitölteni.

**A származási bizonyítvány hitelesítését a kibocsátó kamara megtagadja**

* ha a származási bizonyítvány hiányosan, hibásan került kitöltésre
* ha a származási bizonyítvány nem az export számla és az egyéb származást alátámasztó dokumentumok szerint került kitöltésre
* ha a származási bizonyítvány negatív megkülönböztető szöveget tartalmaz *(pl. politikai bojkott nyilatkozatot)*
* ha a származási bizonyítványra nem odatartozó jelölések, rajzok kerültek
* ha a származási bizonyítvány nem olvashatóan került kitöltésre *(pl. szellemképes, túl világos nyomtatás, nehezen olvasható betűtípus)*
* ha a származási kérelemhez nem mellékelték a származást alátámasztó dokumentációt
* ha a származási dokumentáció nem megfelelő *(nem igazolja a származást, nem azonosítható az áru, hiányosan vagy helytelenül került kitöltésre, stb.)*
* stb.